

**กฎบัตรการตรวจสอบภายใน**

**หน่วยงานตรวจสอบภายใน องค์การบริหารส่วนตำบลปงน้อย อำเภอดอยหลวง จังหวัดเชียงราย**

**ประจำปีงบประมาณ พ.ศ. 2567**

กฎบัตรการตรวจสอบภายในฉบับนี้จัดทำขึ้นตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการตรวจสอบภายใน สำหรับหน่วยงานของรัฐ พ.ศ. 2561 เพื่อให้บุคลากรขององค์การบริหารส่วนตำบลปงน้อย ได้รับทราบและเข้าใจ คำนิยาม วัตถุประสงค์ สายการบังคับบัญชา อำนาจหน้าที่ ความรับผิดชอบ ขอบเขตการปฏิบัติงาน ของหน่วยงาตรวจสอบภายใน และหน้าที่ความรับผิดชอบของหน่วยรับตรวจ

**1. คำนิยาม**

**การตรวจสอบภายใน** หมายถึง กิจกรรมให้ความเชื่อมั่นและการให้คำปรึกษาอย่างเที่ยงธรรมและเป็นอิสระ ซึ่งจัดให้มีขึ้นเพื่อเพิ่มคุณค่าและปรับปรุงการปฏิบัติงานของส่วนราชการให้ดีขึ้น การตรวจสอบภายในจะช่วยให้ส่วนราชการบรรลุถึงเป้าหมายและวัตถุประสงค์ที่กำหนดไว้ด้วยการประเมินและปรับปรุงประสิทธิผลของ กระบวนการบริหารความเสี่ยง การควบคุม และการกำกับดูแลอย่างเป็นระบบ

**การให้ความเชื่อมั่น** หมายถึง การตรวจสอบหลักฐานต่าง ๆ อย่างเที่ยงธรรม เพื่อให้ได้มาซึ่งการประเมินผลอย่างอิสระ โดยการปรับปรุงประสิทธิภาพในกระบวนการกำกับดูแล การบริหารความเสี่ยง การควบคุมของส่วนราชการ เช่น การตรวจสอบผลการดำเนินงาน การปฏิบัติตามกฎ ระเบียบ ข้อบังคับ ความมั่นคงปลอดภัยของระบบต่าง ๆ และการตรวจสอบความถูกต้องและเชื่อถือได้ของข้อมูลทางการเงินและบัญชี เป็นต้น

**การให้คำปรึกษา** หมายถึง การให้คำแนะนำ และบริการอื่น ๆ ที่เกี่ยวข้อง โดยลักษณะงานและขอบเขตของงานจะจัดทำข้อตกลงร่วมกับผู้รับบริการ เพื่อเพิ่มคุณค่าและปรับปรุงการดำเนินงานของส่วนราชการให้ดียิ่งขึ้น

**มาตรฐานการตรวจสอบภายใน** หมายถึง มาตรฐานการตรวจสอบภายในตามหลักเกณฑ์กระทรวงการคลัง ว่าด้วยมาตรฐานและหลักเกณฑ์ปฏิบัติการตรวจสบภายในสำหรับหน่วยงานของรัฐ พ.ศ. 2561

/จริยธรรม…….

-2-

**จริยธรรมการปฏิบัติงานตรวจสอบภายใน** หมายถึง การประพฤติตนของผู้ตรวจสอบภายในในอันที่จะนำมาซึ่งความเชื่อมั่นและให้คำปรึกษาอย่างเที่ยงธรรมและเป็นอิสระ

**หน่วยงานตรวจสอบภายใน** หมายถึง หน่วยงานตรวจสอบภายใน องค์การบริหารส่วนตำบลปงน้อย

**ผู้ตรวจสอบภายใน** หมายถึง ผู้ดำรงตำแหน่งและปฏิบัติหน้าที่เป็นผู้ตรวจสอบภายใน

**หน่วยรับตรวจ** หมายถึง สำนัก กอง และศูนย์พัฒนาเด็กเล็ก สังกัดองค์การบริหารส่วนตำบลปงน้อย

**2. วัตถุประสงค์**

หน่วยงานตรวจสอบภายใน องค์การบริหารส่วนตำบลปงน้อย จัดตั้งขึ้นเพื่อให้บริการต่อฝ่ายบริหารด้านการให้ความเชื่อมั่นต่อความมีประสิทธิภาพ ประสิทธิผลของการดำเนินงานและความคุ้มค่าของการใช้จ่ายเงินรวมทั้งมั่นใจว่าข้อมูลทางการเงิน การบริหารงานและการดำเนินงานที่สำคัญ มีความถูกต้อง เชื่อถือได้ และทันเวลา ส่งเสริมให้มีการบริหารจัดการที่ดีโดยารจัดวางระบบการควบคุมภายในที่เพียงพอ เหมาะสม รวมถึงการให้คำปรึกษาอย่างเที่ยงธรรมและเป็นอิสระ เพื่อเพิ่มคุณค่าและปรับปรุงการปฏิบัติงานขององค์การบริหารส่วนตำบลปงน้อย ให้ดียิ่งขึ้น

**3. สายการบังคับบัญชา**

3.1 หัวหน้าหน่วยงานตรวจสอบภายใน องค์การบริหารส่วนตำบลปงน้อย มีสายการบังคับบัญชาขึ้นตรงต่อปลัด และนายกองค์การบริหารส่วนตำบลปงน้อย

3.2 หัวหน้าหน่วยงานตรวจสอบภายใน เป็นผู้เสนอแผนการตรวจสอบประจำปี แผนการตรวจสอบระยะยาว กฎบัตร และกรอบคุณธรรมต่อนายกองค์การบริหารส่วนตำบลปงน้อยเพื่ออนุมัติ โดยผ่านการพิจารณาเห็นชอบจากปลัดองค์การบริหารส่วนตำบลปงน้อย

3.3 หัวหน้าหน่วยงานตรวจสอบภายใน รายงานผลการตรวจสอบตรงต่อปลัดและนายกองค์การบริหารส่วนตำบลปงน้อย

**4. อำนาจหน้าที่**

4.1 ผู้ตรวจสอบภายในปฏิบัติหน้าที่ภายใต้กฎหมาย ระเบียบ และแนวปฏิบัติของกรมบัญชีกลาง กรณีไม่ได้ระบุไว้ให้ถือปฏิบัติตามมาตรฐานสากล

/4.2 ผู้ตรวจ........

-3-

4.2 ผู้ตรวจสอบภายในมีสิทธิเข้าถึงข้อมูล เอกสาร ทรัพย์สิน และการดำเนินกิจกรรมต่าง ๆ ของหน่วยรับตรวจ รวมทั้งการสังเกตการณ์ สอบถาม และขอคำชี้แจงจากเจ้าหน้าที่ที่เกี่ยวข้องในเรื่องที่ตรวจสอบ

4.3 ผู้ตรวจสอบภายในไม่มีอำนาจหน้าที่ในการกำหนดนโยบาย วิธีการปฏิบัติงาน และจัดวางระบบการควบคุมภายในของหน่วยรับตรวจ แต่มีหน้าที่ประเมินและให้คำปรึกษาแก่ฝ่ายบริหาร หน่วยรับตรวจและผู้ที่เกี่ยวข้อง

4.4 ปฏิบัติงานอื่นที่เกี่ยวข้องกับการตรวจสอบภายในตามที่ได้รับมอบหมายจากผู้บริหาร นอกเหนือจากแผนการตรวจสอบที่ได้รับอนุมัติแล้ว ทั้งนี้ งานดังกล่าวต้องไม่เป็นอุปสรรคตต่อการปฏิบัติงานตามแผน และไม่ทำให้ผู้ตรวจสอบภายในขาดความเป็นอิสระและเที่ยงธรรม หรือมีส่วนได้ส่วนเสียในกิจกรรมที่ต้องตรวจสอบ

4.5 กรณีหน่วยรับตรวจ ไม่ให้ความร่วมมือในการให้ข้อมูล เอกสารหลักฐาน ตามที่ผู้ตรวจสอบภายในแจ้ง หรือข้อมูลที่ได้รับไม่เพียงพอที่จะสรุปข้อเท็จจริงจากการตรวจสอบได้ ผู้ตรวจสอบภายในจะระบุไว้ในรายงานผลการตรวจสอบดังกล่าวว่า ***“ไม่ได้รับความร่วมมือจากหน่วยรับตรวจ”*** หรือ ***“ข้อมูลที่ได้รับไม่เพียงพอที่จะสรุปข้อเท็จจริงจากการตรวจสอบได้”*** และรายงานพฤติการณ์ดังกล่าวให้ผู้บริหารทราบ

**5. ความรับผิดชอบ**

5.1 ทบทวนกฎบัตร และเสนอแผนการตรวจสอบประจำปีต่อนายกองค์การบริหารส่วนตำบลปงน้อย ผ่านความเห็นชอบจากปลัดองค์การบริหารส่วนตำบลปงน้อย ภายในเดือนกันยายน

5.2 เสนอรายงานผลการตรวจสอบต่อนายกและปลัดองค์การบริหารส่วนตำบลปงน้อยภายในเวลาอันสมควร หรืออย่างน้อยทุกสองเดือน นับจากวันที่ดำเนินการตรวจสอบแล้วเสร็จตามแผน

5.3 ให้คำปรึกษา ให้ความเห็นและข้อเสนอแนะแก่หน่วยรับตรวจและผู้ที่เกี่ยวข้อง

5.4 ประสานงานกับสำนักงานตรวจเงินแผ่นดิน กรมบัญชีกลาง และหน่วยงานอื่นที่เกี่ยวข้อง

**6. ขอบเขตการปฏิบัติงาน**

6.1 ประเมินความเพียงพอและประสิทธิผลของระบบการควบคุมภายใน การบริหารความเสี่ยง

6.2 ประเมินประสิทธิภาพ ประสิทธิผลการดำเนินงานของหน่วยรับตรวจ

6.3 สอบทานความถูกต้องและเชื่อถือได้ของข้อมูลการดำเนินงาน และการเงินการคลัง

6.4 สอบทานการปฏิบัติงานตามระเบียบ กฎหมาย ข้อบังคับ คำสั่ง

-4-

6.5 วิเคราะห์และประเมินความคุ้มค่าในการใช้ทรัพยากรของหน่วยรับตรวจ

**7. หน้าที่ความรับผิดชอบของหน่วยรับตรวจ**

7.1 อำนวยความสะดวกและให้ความร่วมมือแก่ผู้ตรวจสอบภายใน

7.2 จัดเตรียมรายละเอียด แผนงาน / โครงการ เอกสารที่เกี่ยวข้องในการปฏิบัติงาน ชี้แจงและตอบประเด็นข้อซักถามต่าง ๆ ให้แก่ผู้ตรวจสอบภายใน เพื่อประโยชน์ในการปฏิบัติงานตรวจสอบ

กฎบัตรการตรวจสอบภายในฉบับนี้ มีผลบังคับใช้ตั้งแต่บัดนี้เป็นต้นไป

อนุมัติโดย 

(นายวิทยา ภูกองไชย)

นายกองค์การบริหารส่วนตำบลปงน้อย

วันที่ 2 ตุลาคม 2566

ท่าสุด

ท่าสุด

ท่าสุด

ท่าสุด